Grid (gyger)

Grid (norrønt: Griðr) er en gyger (jotunkvinne) i norrøn mytologi.  Sammen med Odin hadde hun sønnen Vidar.  

Odins eldste sønn Tor fikk hjelp av Grid til å drepe jotnen Geirrød. Tor hadde reist mot Geirrød uten å ha med hammeren Mjølner, men fra Grid fikk han låne et par jernhansker, et styrkebelte ved navn Megingjord og en stav ved navn Gridarvol, og ved hjelp av disse tingene vant han over jotnenSnorre Sturlason, Den yngre Edda, Det norske samlaget, 1973, s 106-108.

Gygra Grid kan ses som en hypostase av begrepet grid som er det norrøne begrepet for asyl (eller benådning, ettergivelse)Rudolf Simek, Dictionary of Northern Mythology, 1993, s 117.

Grid er brukt som kjenning hos enkelte skalder i den norrøne skaldediktningen, blant annet hos skalden Kormak OgmundsonKormak Ogmundson, Sigurðardrápa, vers 4

 Referanser 

Kategori:Gygrer